Indicele Robor la trei luni, în funcţie de care sunt calculate dobânzile la majoritatea creditelor în lei, a stagnat la 2,74% pentru a patra zi consecutiv, dar indicele Robor la şase luni a crescut la 2,89%, cel mai mare nivel din octombrie 2014, potrivit datelor publicate luni de Banca Naţională a României (BNR).

Robor la trei luni este indicatorul principal în funcţie de care se calculează dobânzile variabile la creditele în lei.

Vineri, indicele a stagnat la 2,74%.

Joi, 10 mai, indicele a crescut la 2,75%, cel mai mare nivel din 15 octombrie 2014, când a fost 2,77%.

Indicele a crescut accelerat începând din 13 aprilie, când a atins nivelul de 2,07%.

Însă, valoarea indicelui Robor la şase luni a crescut luni la 2,89%, după ce a stagnat vineri la 2,88%.

Acesta este cel mai mare nivel din 14 octombrie 2014, când a fost 2,91%.

BNR a anunţat, în 7 mai, creşterea ratei dobânzii de politică monetară de la 2,25% la 2,50% pe an.